
Záróvizsga kérdések Anyagtudomány témakörből
1. a. 	Sorolja fel a legfontosabb kristálytani rendszereket! Egy konkrét kristálytani rendszer elemzésén keresztül ismertesse a kristályrendszerek leírásánál alkalmazott legfontosabb kristálytani jellemzőket, jelöléseket!
	b.	Ismertesse a szakítóvizsgálat célját, elvét, kivitelezését és a vizsgálatból meghatározható mérőszámokat!
2. a.	Ismertesse a fémes termodinamikai rendszerekkel kapcsolatos alapvető fogalmakat (rendszer, fázis, állapottényezők, szabadságfok stb.). A színvas hűlésgörbéje alapján, a Gibbs-féle fázisszabály alkalmazásával elemezze a színfémek kristályosodásának sajátosságait! Definiálja a kristályosodási képesség és a kristályosodási sebesség fogalmát!
	b.	Definiálja a fáradás fogalmát és röviden ismertesse a kifáradási folyamat szakaszait! Mivel magyarázható e károsodási mechanizmus jelentősége? Rajzolja fel egy acél  és egy alumínium-ötvözet jelleghelyes (klasszikus)Wöhler görbéjét, nevezze meg a szakaszait és röviden magyarázza el a szakaszok értelmezését, a tervezés során történő figyelembevételét!
3. a.	Elemezze a rugalmas és a képlékeny alakváltozás anyagtudományi alapjait! Ismertesse a képlékeny alakváltozás legfontosabb mechanizmusát, a maradó alakváltozás következményeit! Elemezze a hőmérsékletnek a hidegen alakított fémes anyagok mechanikai tulajdonságaira gyakorolt hatását!
	b.	Ismertesse a szúrókeménység mérési eljárások célját, elvét, kivitelezését és mérőszámait! 
4. a.	Definiálja a fémes ötvözet fogalmát! Mi az ötvözés célja, milyen eljárásokat ismer fémes ötvözetek előállítására? Elemezze az alkotók kapcsolatát fémes ötvözetekben! 
	b.	Csoportosítsa az acélokat ötvöző tartalmuk, minőségük és felhasználási céljuk szerint! Sorolja fel a szerkezeti acélok legfontosabb tulajdonságait! Osztályozza a korrózióálló acélokat, jellemezze a szövetszerkezet szerinti fő csoportjaikat (ferrites, ausztenites, martenzites, duplex)! Adja meg fő ötvözőiket, tulajdonságaikat, mutassa be jellemző alkalmazási területeiket! Ismertesse a szemcsehatár korrózió jelenségét és elkerülésének lehetőségeit!
5. a.	Ismertesse a Hein-Charpy féle ikerdiagram legfontosabb jellemzőit! A jellegzetes pontok megadásával rajzolja meg az Fe-Fe3C metastabilis egyensúlyi diagramot! Mi az alapvető különbség a stabilis és a metastabilis kristályosodás között?
	b.	Mutassa be röviden az acélok egységes európai szabvány-jelöléseinek lehetőségeit! Ismertesse az acélminőségek megkülönböztetésére az MSZ EN 10027-1 szerint alkalmazható rövid jel Mechanikai tulajdonságokra garantált acélokra vonatkozó jelölés felépítését, illetve a Vegyi összetételre garantált acélokra vonatkozó jelölés felépítését és fő csoportjait! (Melyik csoportban kell az ötvözők %-os mennyiségének értékeit egy szorzótényezővel figyelembe venni?)!
6. a.	Ismertesse az Fe-Fe3C és az Fe-C rendszerben előforduló non-variáns reakciókat, a reakciók hőmérsékletének és a reakció végeredményének megnevezésével! Milyen szilárd oldatok és milyen fémes vegyületek fordulnak elő az Fe-Fe3C rendszerben?
	b.	Osztályozza a kerámiákat összetételük és szerkezetük alapján! Jellemezze az anyagfőcsoportot a legfontosabb tulajdonságok vonatkozásában: kémiai kötések, fizikai-, mechanikai tulajdonságok, gyártási eljárás, anyagszerkezet! 
7. a.	Osztályozza a vas-karbon ötvözeteket az egyensúlyi diagram és a legfontosabb felhasználási területek alapján! Ismertesse az ötvözetlen acélok szövetelemeinek legfontosabb jellemzőit!
	b.	Sorolja fel a keramikus anyagok legfontosabb mechanikai tulajdonságait és műszaki alkalmazási területeiket! Nevezze meg alkalmazásuk legfőbb korlátját, és a vonatkozó tulajdonság javításának leggyakoribb módszereit! 
8. a.	Mit nevezünk öntöttvasnak? Melyek az öntöttvasak fő típusai és legfontosabb jellemzőik? Ismertesse a szürkevas legfontosabb típusait! Milyen módszereket ismer a szürkevas öntvények mechanikai tulajdonságainak javítására?
	b.	Mutassa be a rideg-szívós viselkedést befolyásoló tényezőket! Ismertesse az ütővizsgálat célját, elvét, kivitelezését, mérőszámait, majd ismertesse az átmeneti hőmérséklet meghatározását ütővizsgálattal!
9. a.	Ismertesse az acélok γ→α átalakulásainak egyensúlyi és nemegyensúlyi folyamatait, azok termodinamikai hátterét, mechanizmusát és az átalakulások eredményeként létrejött szövetelemek főbb tulajdonságait! 
[bookmark: _Hlk500970441]	b.	Definiálja a keramikus üvegek fogalmát! Sorolja fel alkotóelemeiket és röviden jellemezze azok szerepét az üvegszerkezet kialakításában! Hasonlítsa össze a táblaüvegek és az üvegszálak szilárdságát és magyarázza meg az eltérő viselkedés okát! 
10. a.	Ismertesse az acélok izotermás átalakulási diagramjainak felvételére alkalmas kísérleti eljárást, az Fe-Fe3C egyensúlyi diagrammal összhangban rajzolja meg a hipo- és hipereutektoidos acélokra érvényes, sematikus izotermás átalakulási diagramokat!!
	b.	Definiálja a kristályos polimer fogalmát és elemezze a kristályosság és a mechanikai tulajdonságok kapcsolatát!
11. a.	Az Fe-Fe3C egyensúlyi diagrammal összhangban rajzolja meg a hipo- és hipereutektoidos acélokra érvényes, sematikus folyamatos átalakulási diagramokat! Értelmezze a kritikus alsó és a kritikus felső hűtési sebesség fogalmát! Mondjon példákat az átalakulási diagramok (izotermás és folyamatos) gyakorlati alkalmazásaira!
	b.	Ismertesse a polimerek legfontosabb felhasználói tulajdonságait és jellemezze szerkezetüket – makro molekuláris szerkezet, kémiai kötések, térbeli felépítés! Definiálja a kristályos polimer fogalmát és elemezze a kristályosság és a mechanikai tulajdonságok kapcsolatát!
12. a.	Ismertesse az acélok edzésének célját, valamint az edzésnél lejátszódó fémtani folyamatokat! Elemezze az acélok megeresztésénél lejátszódó fémtani folyamatokat a megeresztés hőmérsékletének függvényében!
	b.	Osztályozza a polimereket eredetük, gyártási eljárásuk, mikroszerkezetük, viselkedésük és felhasználási területük szerint! Mutassa be az egyes viselkedési típusok szerkezeti sajátosságait, valamint mechanikai viselkedésének jellemzőit és azok kapcsolatát! 
13. a.	Mit nevezünk ötvözött acélnak, mi az acélötvözés célja? Melyek az acélok legfontosabb szennyezői és ötvözői? Említsen meg példákat arra vonatkozóan, hogy bizonyos esetekben ugyanaz az elem szennyezőnek vagy ötvözőnek is tekinthető! Mutassa be az acélok ötvözőinek csoportosítási alapelveit!
	b.	Mutassa be a hőre lágyuló polimerek termomechanikai görbéje segítségével a hőmérséklet hatását a mechanikai viselkedésre! Röviden jellemezze az egyes viselkedési tartományokat!
14. a.	Ismertesse a nem-vas fémek különböző szempontok szerinti osztályozását! Ismertesse az alumínium legfontosabb jellemzőit! Jellegzetes alumínium ötvözetek egyensúlyi diagramja alapján nevezze meg az alumínium ötvözetek főbb csoportjait és néhány jellegzetes alumínium ötvözetet! Ismertesse az alumínium-ötvözetek nemesítésének technológiai és fémtani folyamatait!
	b.	Röviden jellemezze az elasztomerek szerkezetét és mechanikai terhelés hatására bekövetkező alakváltozásukat! Adja meg a vulkanizálás fogalmát és célját!
15. a.	Csoportosítva sorolja fel a roncsolásmentes vizsgálatok főbb eljárásait, alkalmazási lehetőségeit! Ismertesse röviden a festékdiffúziós és az ultrahangos eljárásokat, utóbbi esetben annak két fő megoldási lehetőségét, bemutatva azok előnyeit és hátrányait!
	b.	Ismertesse a polimerek szakítóvizsgálatát a következő szempontok szerint: a vizsgálat célja, információ tartalma, jellegzetes diagramtípusok, a vizsgálatból meghatározható legfontosabb mechanikai jellemzők. Milyen lényeges eltérések fogalmazhatók meg a polimerek és fémek szakítóvizsgálata tekintetében?

